Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: 10/1993. (XII. 30.) MüM rendelet előírásai szerint kell
Paragraph Index: 224

a) Jogi és igazgatási ismeretek témából: Definíciós szinten sajátítsák el a tanulók: — az Alkotmány legfontosabb rendelkezéseit, — a Magyar Köztársaság államszervezetének felépítését, — a Magyar Köztársaság jogrendszerének felépítését, — a tűzvédelemmel kapcsolatos rendelkezéseket, — a bűncselekmény és a szabálysértés fogalmát, a tűzvédelmi bírsággal kapcsolatos előírásokat, — az I. fokú eljárás megindításával és lefolytatásával kapcsolatos előírásokat, — a határozat alakjával, tartalmával, kiadásával kapcsolatos szabályokat, — a hatósági bizonyítványra, igazolványra és nyilvántartásra vonatkozó előírásokat, — a hatósági ellenőrzés szabályait, — a jogorvoslat és végrehajtás szabályait. Rendezési szinten sajátítsák el a tanulók: — a tűzoltóságok felépítését szervezeti feladatait, — az állami és önkormányzati tűzvédelmi feladatokat, — a tűzvédelmi jogszabályokat, — a tűzvédelem szervezeti és irányítási rendszerét, — a tűzvédelem szankciórendszerének egyes elemeit, köztük levő kapcsolatot, alkalmazásuk módját, — a hatósági eljárások alapelveit, — a tűzvédelmi hatósági hatásköröket és az egyes jogkörelemek tartalmát, — a tűzvédelmi szakhatósági tevékenység lényegét, az ügyfajtákat és az eljárási rendet.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes